**Ziņojums par likumprojekta “Civilās aizsardzības un katastrofu pārvaldīšanas likums” izskatīšanas gaitu Saeimā**

Likumprojekts “Civilās aizsardzības un katastrofu pārvaldīšanas likums” (Nr.311/Lp12) (turpmāk – likumprojekts) Saeimā tika iesniegts 2015.gada 3.augustā, izskatīts Saeimas prezidijā 2015.gada 31.augustā. Nodots izskatīšanai komisijām 2015.gada 3.septembrī.

Apspriests Aizsardzības, iekšlietu un korupcijas novēršanas komisijā un Valsts pārvaldes un pašvaldības komisijā. Aizsardzības, iekšlietu un korupcijas novēršanas komisija ir noteikta, kā atbildīgā komisija.

2015.gada 8.oktobrī pieņemts 1.lasījumā. Priekšlikumus 2.lasījumam var iesniegt līdz 2016.gada 15.janvārim.

Likumprojekta redakcija par administratīvo atbildību civilās aizsardzības jomā tiek skaņota Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā.

Vienlaikus nepieciešams organizēt sanāksmi ar Vides aizsardzības un reģionālās attīstības ministriju, Latvijas Pašvaldību savienību un Latvijas Lielo pilsētu asociāciju, lai vienotos par:

1. redakciju, kas attiecas atsevišķu institūciju kompetenci un sadarbību;
2. kārtību resursu iesaistīšanai reaģēšanas un seku likvidēšanas pasākumos;
3. pašvaldību civilās aizsardzības komisijas juridisko statusu;
4. pašvaldību priekšsēdētāja kompetenci civilās aizsardzības plāna izstrādē un sadarbību ar valsts institūcijām;
5. par apmācību civilās aizsardzības jautājumos augstskolās, vispārējās izglītības iestādēs un profesionālās izglītības iestādēs.

M.Baltmanis, 67075818

martins.baltmanis@vugd.gov,lv